Jeseň je plná kvalitných koncertov na Slovensku a 16. novembra sa v Rock klube Tartaros predstaví v rámci svojho československého turné aj česká death metalová stálica HYPNOS.
HYPNOS (Cze) – death metal
DIRA MORTIS (Pol) – deah metal
Štvrtok 16.11.2017, Banská Bystrica – RC Tartaros, vstupné: 8 €
Skúsení páni z Hypnosu vydali tento rok nový album a po piatich rokoch od "Heretic Commando – Rise of the Antikrist" prišla novinka s názvom "The Whitecrow" (recenzia TU). Turné sa teda bude venovať predovšetkým novinke a sekundovať na turné im bude poľská death metalová úderka DIRA MORTIS.
HYPNOS majú po Slovensku miniturné, ktoré štartuje už zajtra. V stredu 15.11. sa predstavia v bratislavskom klube Randal, vo štvrtok v Banskej Bystrici, v piatok (17.11.) v Poprade a v sobotu (18.11.) v Bánovciach nad Bebravou na charitatívnej akcii Celestial Helpfest.
Tlačová správa